Gregora iela
Gregora iela ir iela Rīgā, Kurzemes rajonā, Zasulaukā (neliels posms veido robežu ar Āgenskalnu). Gregora iela sākas krustojumā ar Baldones ielu un, krustojusi Kuldīgas ielu, turpinās, līdz beidzas krustojumā ar Tapešu ielu. Ielas garums ir 490 metri, tā ir klāta ar asfalta segumu gandrīz visā garumā, izņemot īso grantēto posmu starp Baldones un Kuldīgas ielām. Gregora ielā ir savrupmāju un daudzstāvu dzīvojamo namu apbūve, kā arī atsevišķas sabiedriskās celtnes, tostarp privātskola "Lateria" (Kuldīgas ielā 45A) un privātā vidusskola "Patnis" (Gregora ielā 13A).